Finalitza amb èxit el primer curs de prevenció i detecció de suïcidi
29 juny 2022

## Finalitza amb èxit el primer curs de prevenció i detecció de suïcidi29 juny 2022Última actualització: 29 juny 2022

![](../gestion/img/d3e7b1f62994b6b8bf0011aa0d405dc3e37b673175ef66c54dabe37c55eca7ae.jpg)  
  

El passat dimarts es va celebrar la cloenda del I Curs avançat de prevenció i detecció de suïcidi a l'edifici de la Casa de Cultura Marqués de González de Quirós. Unes jornades adreçades a professionals de tots els àmbits de l'administració i també d'entitats que estiguen en contacte amb persones en risc de suïcidi com, per exemple, psicòlegs, metges, bombers, etc.

Prop de 50 professionals van poder arreplegar el diploma acreditatiu corresponent a la seua participació en aquest curs. En l'acte d'entrega van participar l'alcalde de Gandia, José Manuel Prieto, i la regidora de Sanitat i Polítiques Saludables, Liduvina Gil.

Unes jornades que "_han volgut donar eines a aquests professionals perquè puguen fer el seu treball: detectar i prevenir, però també actuar en un moment de situació de risc per tal de maniobrar correctament i no perjudicar a la persona que tinga al cap un intent de suïcidi_" ha explicat Gil.  
Per acabar, la regidora de Sanitat ha mostrat la seua satisfacció per l'èxit d'aquest curs tant en assistència com en comentaris dels mateixos participants. "_Esperem fer una continuïtat d'un curs que va tenir un nivell bàsic i ara aquest avançat_", ha conclòs.